CELEX: 62021CN0754
Language: mt
Date: 2021-12-08 00:00:00
Title: Kawża C-754/21: Talba għal deċiżjoni preliminari mressqa mill-Cour de cassation (Franza) fit-8 ta’ Dicembru 2021 – Montana Management Inc. vs Heerema Zwijndrecht BV, BNP Paribas Securities Services

28.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 95/19
            
         
      Talba għal deċiżjoni preliminari mressqa mill-Cour de cassation (Franza) fit-8 ta’ Dicembru 2021 – Montana Management Inc. vs Heerema Zwijndrecht BV, BNP Paribas Securities Services
      (Kawża C-754/21)
      (2022/C 95/23)
      Lingwa tal-kawża: il-Franċiż
      
         Qorti tar-rinviju
      
      Cour de cassation
      
         Partijiet fil-kawża prinċipali
      
      
         Rikorrent: Montana Management Inc.
      
         Konvenuti: Heerema Zwijndrecht BV, BNP Paribas Securities Services
      
         Domandi preliminari
      
      
                  1)
               
               
                  L-Artikolu 4(2), (3) u (4) u l-Artikolu 6 tar-Regolament tal-Kunsill (KE) Nru 1210/2003 tas-7 ta’ Lulju 2003 dwar ċerti ristrizzjonijiet speċifiċi fuq relazzjonijiet ekonomiċi u finanzjarji ma’ l-Iraq u li jirrevoka r-Regolament (KE) Nru 2465/96 (1), kif emendat, għandhom jiġu interpretati fis-sens li:
                  
                              —
                           
                           
                              il-fondi u r-riżorsi ekonomiċi ffriżati jibqgħu, sakemm tittieħed id-deċiżjoni li jiġu ttrasferiti lejn l-arranġamenti stabbiliti minflok il-Fond għall-Iżvilupp tal-Iraq, il-proprjetà tal-persuni fiżiċi u ġuridiċi, korpi u entitajiet assoċjati mar-reġim tal-ex President Saddam Hussein milquta bl-iffriżar ta’ fondi u riżorsi ekonomiċi?
                           
                        
                              —
                           
                           
                              jew dawn il-fondi ffriżati huma l-proprjetà tal-arranġamenti stabbiliti minflok il-Fond għall-Iżvilupp tal-Iraq mid-dħul fis-seħħ tar-regolament li jindika fl-Annessi III u IV il-persuni fiżiċi u ġuridiċi, il-korpi u l-entitajiet assoċjati mar-reġim tal-ex President Saddam Hussein milquta bl-iffriżar ta’ fondi u riżorsi ekonomiċi?
                           
                        
            
                  2)
               
               
                  Fil-każ li r-risposta għall-ewwel domanda tkun li l-fondi u r-riżorsi ekonomiċi huma l-proprjetà tal-arranġamenti stabbiliti minflok il-Fond għall-Iżvilupp tal-Iraq, l-Artikoli 4 u 6 tar-Regolament Nru 1210/2003, kif emendat, għandhom jiġu interpretati fis-sens li l-implimentazzjoni ta’ sekwestru tal-assi ffriżati hija suġġetta għall-awtorizzazzjoni minn qabel tal-awtorità nazzjonali kompetenti? Jew dawn id-dispożizzjonijiet għandhom jiġu interpretati bħala li jeħtieġu l-awtorizzazzjoni ta’ din l-awtorità nazzjonali biss fil-mument tar-rilaxx tal-fondi ffriżati?
               
            
         (1)  ĠU Edizzjoni Speċjali bil-Malti, Kapitolu 10, Vol. 3, p. 260.